**Ansøgning om tilslutningstilladelse**

i henhold til Miljøbeskyttelseslovens §28

Afledning af processpildevand til offentlig kloak kræver en tilslutningstilladelse. Tilladelsen skal søges ved Ikast-Brande Kommune. Ansøgning udfyldes og sendes til teknikogmiljoomraade@ikast-brande.dk

Virksomheden indsender oplysninger om nedenstående forhold vedrørende udledning af processpildevand til offentlig kloak:

**1. Virksomhedens stamoplysninger**

* 1. Virksomhedens navn, adresse, telefonnummer/mailadresse og CVR-nr. (samt P-nr.)
	2. Navn og telefonnummer/mailadresse på relevante kontaktpersoner, inkl. eventuel rådgiver
	3. Virksomhedens beliggenhed. Der vedlægges en oversigtsplan med angivelse af virksomhedens placering. Planen forsynes med nordpil og målestoksforhold.
	4. Oplysninger om hvilket renseanlæg spildevandet ledes til, samt hvor tag- og overfladevand ledes til.

**2. Oplysninger om baggrund for at søge tilslutningstilladelse**

* Ny tilslutning af industrispildevand
* Ny eller ændret produktion
* Andet f.eks. påbud, lovliggørelse, tilslutning af overfladevand fra parkeringspladser

**3. Oplysninger om virksomhedens type og produktion**

* 1. Kort beskrivelse af virksomhedens type og produktion
	2. Beskrivelse af virksomhedens forskellige typer af spildevand (f.eks. processpildevand, kølevand, overfladevand, sanitetsspildevand, fedholdigt spildevand, forurenet grundvand eller andet)
	3. Beskrivelse af aktiviteterne hvorfra virksomheden søger om at udlede processpildevand (er det f.eks. madlavning, rengøring, bilvask, produktion af…).

**4. Oplysninger om rensning**

Beskrivelse og dimensionering af renseforanstaltninger - f.eks. olieudskiller, fedtudskiller, sandfang eller slamfang. Retningslinjer, paradigme samt ansøgningsskemaer findes på Ikast-Brande Kommunes hjemmeside.

Udfyldes hvis det er relevant for virksomheden f.eks. ved etablering af olieudskiller, fedtudskiller, sandfang, slamfang eller andet.

**5. Virksomhedens indretning og drift**

Tegninger over virksomhedens indretning forsynes med nordpil og målestoksforhold. Følgende skal fremgå af tegningerne:

* en kloakplan, der viser virksomhedens afløbsforhold, herunder kloakker, sandfang, olieudskillere, fedtudskillere, brønde, tilslutningssteder til offentlig kloak – med angivelse af kote for terræn, anlæg og ledninger
* placering af evt. udendørs vaskeplads med angivelse af belægningstype, overdækning og det samlede areal, der har afledning til olieudskiller
* produktions- og lagerlokalers placering og indretning, herunder placering af produktionsanlæg m.v. Hvis der foretages arbejde udendørs, angives placeringen af dette
* befæstede arealer
* placering af oplag af råvarer, hjælpestoffer, affald og evt. kilder til forurening
* placering af alle bygninger og andre dele af virksomheden på ejendommen

**6. Årligt vandforbrug**

Beskrivelse af det årlige vandforbrug (f.eks. målt i liter/år).

**7. Oplysninger om processpildevandet**

* 1. Beskrivelse af spildevandet og processen hvorved det fremkommer - gerne suppleret med flow- og procesdiagram
	2. Hvor stor forventes den udledte mængde processpildevand at være (f.eks. målt i liter/år)
	3. Beskrivelse af det årlige, månedlige og ugentlige udsving i den udledte mængde processpildevand

**8. Beskrivelse af indholdsstofferne i processpildevandet.**

* 1. Beskrivelse af hvilke stoffer, der forventes at være i spildevandet - vedlæg evt. produktdatablade med miljøoplysninger på alle produkter/stoffer der udledes med processpildevandet fra hver enkelt aktivitet inklusiv anvendte sæber og hjælpestoffer i diverse processer.
	2. Hvilke mængder af ovennævnte produkter udledes med processpildevandet fra hver enkelt aktivitet nævnt under punkt 8.1 (mængde i alt og pr. liter processpildevand)?
	3. Vedlæg sikkerhedsdatablade samt en ABC-vurdering på eventuelle organiske indholdsstoffer (se forklaring og vejledning i ABC-vurdering i Vejledning fra Miljøstyrelsen nr. 2 2006).

**9. Forslag til handlingsplan og redegørelse for BAT**

En teknisk, økonomisk og miljømæssig vurdering af mulighederne for BAT (bedst tilgængelig teknologi) -reduktion/afvikling af afledning af stoffer ved substitution af råvarer, ændring af produktionsprocesser eller rensning af spildevandet med forslag om konkret tidsplan for gennemførelse af planen.

**10. Forslag til vilkår og egenkontrol**

Virksomhedens forslag til vilkår og egenkontrolvilkår for driften. Herunder forslag til kontrolmålinger og prøvetagningssteder, forslag til rutiner for vedligeholdelse og kontrol af renseforanstaltninger.

Disse oplysninger skal være os i hænde inden arbejdet med at meddele tilslutningstilladelse kan indledes, dvs. i god tid før virksomheden ønsker at udlede spildevandet til offentlig kloak. Hvis der i forbindelse med projektet skal ske ændringer af kloakteknisk karakter, skal der desuden søges om byggetilladelse.

**Jord**

Virksomheden skal også være opmærksomme på, at det kræver særskilt tilladelse at lave grave-/anlægsarbejde samt at flytte forurenet jord på ejendommen, hvis der er kortlagte arealer på de berørte områder.